220. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ.Φ.495/291 της 28 Μαΐου -14 Ιουν.2004 (ΦΕΚ  Β΄877) ΄Οροι και διατυπώσεις απαλλαγής από το τέλος ταξινόμησης καινούργιων βάσεων φορτηγών αυτοκινήτων που έχουν παραληφθεί για την κατασκευή οχημάτων διαφόρων τύπων σε εκτέλεση διαγωνισμών φορέων του Δημοσίου. ΄Εχοντας υπόψη τις διατάξεις: 1. Του δευτέρου εδαφίου της περίπτωσης δ της παραγράφου 1 του άρθρου 123 του Ν.2960/2001 (ΦΕΚ265/Α΄) όπως προστέθηκαν με την παράγραφο 13 του άρθρου 46 του Ν.3220/2004 (ΦΕΚ 15/Α΄) «Μέτρα αναπτυξιακής και κοινωνικής πολιτικής - αντικειμενικοποίηση του φορολογικού ελέγχου και άλλες διατάξεις» με τις οποίες απαλλάσσονται από το τέλος ταξινόμησης οι καινούργιες βάσεις φορτηγών αυτοκινήτων για τις οποίες μέχρι 24.6.2003 είχαν υποβληθεί δεσμευτικές και μη τροποποιήσιμες προσφορές με απαλλαγή από το τέλος ταξινόμησης σε εκτέλεση διαγωνισμού φορέων του Δημοσίου Τομέα για την κατασκευή οχημάτων διαφόρων τύπων και εκκρεμεί η παράδοση τους. 21.Ε.δ.220 Φορτηγά αυτοκίνητα 2. Της παραγράφου 14 του άρθρου 46 του Ν.3220/2004 με την οποία ορίζεται ρητά ότι η ισχύς της διάταξης της παραγράφου 13 του ιδίου άρθρου του νόμου αυτού αρχίζει από 25 Ιουνίου 2003. 3. Την αριθμ.πρωτ.14650/ΔΙΟΕ85/17.3.2004 Απόφαση του Υπουργού των Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών» (ΦΕΚ 519/Β΄). 4. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1. Για την απαλλαγή από το τέλος ταξινόμησης καινούργιων βάσεων φορτηγών αυτοκινήτων της δασμολογικής κλάσης 87.04 της Συνδυασμένης Ονοματολογίας για τις οποίες μέχρι 24.6.2003 είχαν υποβληθεί δεσμευτικές και μη τροποποιήσιμες προσφορές με απαλλαγή από το τέλος ταξινόμησης σε εκτέλεση διαγωνισμών φορέων του Δημοσίου και του ευρύτερου δημοσίου τομέα για την κατασκευή οχημάτων διαφόρων τύπων και εκκρεμεί η παράδοση τους , απαιτείται η προσκόμηση στην αρμόδια Τελωνειακή αρχή: α. Αντιγράφου της προκήρυξης του σχετικού διαγωνισμού. β. Αντιγράφου της δεσμευτικής και μη τροποποιήσιμης προσφοράς. γ. Αντιγράφου της σύμβασης κατακύρωσης του σχετικού διαγωνισμού. δ. Αντιγράφου τιμολογίου. ε. Βεβαίωσης του οικείου φορέα του Δημοσίου ή Πρακτικού Παραλαβής από τα οποία να προκύπτει η προμήθεια των εν λόγω αυτοκινήτων. 2. Εφόσον από τον έλεγχο των παραπάνω δικαιολογητικών εγγράφων προκύπτει ότι η παράδοση των κατασκευασθέντων οχημάτων από τις καινούργιες βάσεις φορτηγών έγινε μετά την 24.6.2003 τότε χορηγείται απαλλαγή από το τέλος ταξινόμησης που αναλογεί στις παραπάνω βάσεις φορτηγών, με σχετική πράξη επί του παραστατικού που εκκρεμεί στην αρμόδια Τελωνειακή Αρχή, τυχόν δε καταβληθέν ποσό τέλους ταξινόμησης επιστρέφεται με τη διαδικασία των αχρεωστήτως εισπραχθέντων.  3. Η ισχύς  της  απόφασης αυτής  αρχίζει από την ημερομηνία δημοσίευσης στην Εφημερίδα της Κυβερνήσεως. 